Åpner for mer skatt

LO-leder Roar Flåthen åpner for å øke skattene i Norge.

Oslo 20120221. LO leder Roar Flåthen innleder LOs representantskapsmøte tirsdag. Foto: Morten Holm / SCANPIX Vis mer byoutline Morten Holm

Publisert: Oppdatert: 21. februar 2012 17:38 , Publisert: 21. februar 2012 17:07

I sin oppsummerende tale på LOs representantskapsmøte i Folkets Hus i Oslo i dag, kom LO-lederen med en overraskende uttalelse.

- Vi bør se på om det er behov for å få til en enda bedre fordeling mellom de som har lite og de som har mye. Og med de reallønnsøkningene vi har hatt i de senere årene, har vi, hvis det blir nødvendig for å finansiere velferdsstaten, råd til å putte noen flere skattekroner i den felles posen, sa Flåthen.

Det er helt nye signaler fra LO.

Fagforbundsleder Jan Davidsen har flere ganger tatt til orde for at skatteøkninger kan komme på tale, hvis vi har behov for å sikre velferdsstatens fremtid, men Ap og de rødgrønne har stått meget sterkt på at skattenivået ikke skal økes utover skattenivået i 2004.

På representantskapsmøte var det en delegat som foreslo at alle som tjener mer enn 1,5 millioner kroner skal ha 100 prosent skatt.

Forslaget møtte latter.

- Det er fristende å være enig, sa Flåthen, men foreslo klokelig at det ble oversendt til vurdering i LO-sekretariatet; altså langt nede i en skuff.

LOs representantskap vedtok i dag at de i årets lønnsoppgjør skal «sikre kjøpekraften». De vedtok også at det blir forbundsvise oppgjør, ledet an av frontfagene i Fellesforbundet.

Les også

Norsk Industri vil ha tilnærmet nulloppgjør sentraltManer til solidarisk lønnsoppgjørLO regner med at vikarbyrådirektivet blir innført